محمد عمر میمن

محمد عمر میمن ایک ماہر اردو زبان، شاعر، افسانہ نگار، اردو کی عمدہ تحریروں کے انگریزی ترجمہ نگار اور معروف جریدے The Annual of Urdu Studies کے مدیر رہ چکے ہیں۔وہ یونیورسٹی آف وسکونسن–میڈیسن میں اردو ادب اور اسلامیات کے پروفیسر ایمیریٹس رہ چکے ہیں۔ اس کے علاوہ انہوں نے  وہاں کے اردو منصوبے کے لیے مشیر کا کردار ادا کیا۔ انہوں جامعۂ ہٰذا میں 38 سال اردو، اسلامیات، عربی، فارسی زبانوں کی تعلیم دی اور اس کے بعد ایک اسکالر کے طور پر کام کیا۔<ref name name="Urdu Author,

خاندان اور تعلیم 
عمر علی گڑھ میں 1939ء میں پیدا ہوئے۔ وہ چھ بچوں میں سب سے کم عم تھے۔ ان کا خاندان 1954ء میں تقسیم ہند کے بعد پاکستان منتقل ہوا اور کراچی میں قیام پزیر ہوا۔ اسی شہر میں عمر نے بیچلر اور ماسٹر کی ڈگریوں کی تکمیل کی۔ وہ ایک مختصر عرصے کے لیے ساچل سرمست کالج اور جامعہ سندھ میں درس و تدریس کی خدمت انجام دی۔ وہ 1964ء میں فل پرائٹ اسکالر شپ کے تحت تعلیم کے لیے روانہ ہوئے، جہاں انہوں نے شرقِ قریب کی زبانوں اور ادب میں ماسٹر کی تعلیم ہارورڈ یونیورسٹی میں مکمل کی۔ انہوں نے یونیورسٹی آف کیلیفورنیا، لاس اینجلس سے اسلامیات میں پی ایچ ڈی کی تکمیل کی۔

ادبی کام 
1989ء میں میمن نے اپنے افسانوں کا پہلا مجموعہ تاریک گلی کے عنوان سے شائع کیا۔ 

اس کے علاوہ عمر نے انتظار حسین اور نیر مسعود کی تحریروں کا انگریزی میں ترجمہ کیا۔

ان کی انگریزی تحریروں میں Do You Suppose it’s the East Wind?  اور The Greatest Urdu Stories Ever Told شامل ہیں۔

انتقال 
عمر 4 جون، 2018ء کو وسکونسن میں شدید بیماری کی وجہ سے انتقال کر گئے۔ اکادمی ادبیات پاکستان نے ایک بیان میں محمد عمر میمن کے گزر جانے کو اردو ادب کے لیے ایک بہت بڑا نقصان قرار دیا تھا۔

مزید دیکھیے 
 پاکستان میں اردو
 ریاستہائے متحدہ امریکا میں اردو
 اردو ادب
 اردو افسانہ نگاروں کی فہرست
 ترجمہ

حوالہ جات 

1939ء کی پیدائشیں
علی گڑھ کی شخصیات
جامعہ سندھ کا تدریسی عملہ
ہارورڈ یونیورسٹی کے فضلا
یونیورسٹی آف کیلیفورنیا کے فضلا
اردو افسانہ نگار
اردو شعرا
انگریزی زبان کے مترجمین
انگریزی زبان کے مصنفین
2018ء کی وفیات
4 جون کی وفیات
پاکستانی ادبی نقاد
پاکستانی ماہرین تعلیم
میمن شخصیات